Donna Agnesia utawa kang duwé jeneng dawa Donna Agnesia Wayong lair ing Kutha krajan Jakarta tanggal 8 Januari 1979. Donna Agnesia iku salah sijiné presenter kang asalé saka Indonésia.

Biografi 
Donna Agnesia ngugemi agama Katolik. Donna miwiti kariré nalika dhèwèké dadi modhél. Donna iku anak nomer loro saka sadulur kang cacahé telu. Sawisé dadi modhél Donna banjur njajal karir ing presenter. Donna dadi presenter ing acara siyaran langsung piala donya bal-balan 2006 ing SCTV. Acara iki kang ndadékaké Donna sangsaya misuwur lan sukses ing kariré. Nalika iku, presenter wadon isih sithik tinemu, apamanéh dadi presenter ing acara ulah raga mligi bal-balan. Donna bisa lancar njléntréhaké ngenani babagan tim bal-balan ing donya. Nganti saiki, Donna Agnesia uga tau ditawani kanggo dadi presenter ing acara Senandung Pagi ing SCTV.

Kauripan pribadi 
Donna nikah karo presenter kang jenengé Darius Sinathrya nalika tanggal 30 Dhésèmber 2006. Kamangka Donna lagi waé mbatalaké pernikahané karo aktor lan bintang sinétron, Okan Cornelius. Nalika tanggal 28 Juni 2007, Donna nglairaké anaké kang sepisanan. Anak iki asil pernikahané karo Darius. Anak kang sepisanan iki diwénéhi jeneng Lionel Nathan Sinathrya Kartoprawiro. Nalika tanggal 5 Mèi 2009, Donna nglairaké anak kang kaping pindho saka pernikahané karo Darius. Anak kang kaping loro iki dijenengi Diego Andres Sinathrya. Nalika tanggal 1 Mèi 2011, Donna nglairaké anaké kang kaping telu ya iku Quinesha Sabrina Sinatriya.

Cathetan suku 

Éropah-Indonésia
Donna
Presenter Indonésia
Wong Jakarta